
	תיקון סעיף 40
	1.
	בפקודת מס הכנסה[footnoteRef:2], בסעיף 40, אחרי סעיף קטן (ב) יבוא:  [2:  דיני מדינת ישראל, נוסח חדש, מס' 6, עמ' 120. ] 


	
	
	"(ג)	לעניין סעיף זה, "ילד" – לרבות ילד המוחזק על ידי בני זוג שהם משפחת אומנה כהגדרתה בחוק אומנה לילדים, התשע"ו–2016[footnoteRef:3]." [3:  ס"ח התשע"ו, עמ' 586.] 



דברי הסבר
פקודת מס הכנסה קובעת כי הורים זכאים לנקודות זיכוי בעד ילדיהם כמפורט בה. הטבת המס האמורה מסייעת להורים להתמודד עם ההוצאות הכרוכות בגידול הילדים.
דא עקא, בניגוד להורים שאימצו ילד, בני זוג המשמשים כהורים לילדים הנמצאים בחזקתם במסגרת משפחות אומנה, אינם זכאים לנקודות זכות עבור ילדי האומנה. 
בישראל חיים כ- 4,299 ילדים במשפחות אומנה, כאשר מספר זה מהווה אחוז קטן מכלל הילדים הזקוקים למשפחות אומנה, מכיוון שקיים מחסור חמור במשפחות שמסכימות להיות משפחות אומנה.
ילדים שלא נמצא עבורם סידור במשפחות אומנה, נשלחים בלית ברירה למוסדות פנימייתיים, כאשר ברור שטיפול במשפחות אומנה תורם לטובת הילד עשרת מונים על שהותו בפנימיית מוסד. זאת, נוסף על העלויות הגבוהות למדינה באחזקת ילדים במוסדות פנימייתיים ואחוזי הפשיעה הגבוהים בקרב בוגרי ותלמידי הפנימיות.
כדי לעודד ולהרחיב את מספרם של בני זוג המוכנים לשמש כמשפחות אומנה, ועל מנת לתקן את העיוות הקיים כיום, לפיו רק הורים לילדים או הורים לילדים מאומצים זכאים לנקודות זכות, מוצע לקבוע שבני זוג המשמשים כמשפחות אומנה, יהיו זכאים לנקודות זכות, עבור כל ילד אומנה המוחזק על ידם, בדומה לילד של בני הזוג.
יצוין שבשנים האחרונות, הוכרו משפחות אומנה כהורים לילדים לעניין חוקים שונים, כגון חוק דמי מחלה (היעדרות בשל מחלת ילד), התשנ"ד–1993, ובחוק הביטוח הלאומי, התשנ"ה–1995 לעניין חופשת לידה ודמי לידה להורים אומנים המקבלים ילד עד גיל 10 ועוד.

הצעת החוק זהה לפ/1340/23 ולפיכך לא נבדקה מחדש על ידי הלשכה המשפטית של הכנסת.  

